
Na temelju članka 44. stavak 6. Zakona o proračunima u Federaciji Bosne i Hercegovine („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19, 99/19, 25a/22, 7/25 i 6/26), federalni ministar financija donosi


PRAVILNIK

O OBLIKU, SADRŽAJU, NAČINU POPUNJAVANJA, PREDAJI IZJAVE O FISKALNOJ ODGOVORNOSTI I IZVJEŠTAVANJU


I. OPĆE ODREDBE

Članak 1.
(Predmet Pravilnika)

Ovim Pravilnikom propisuje se oblik i sadržaj Izjave o fiskalnoj odgovornosti i pripadajućih obrazaca, način popunjavanja i rokovi sastavljanja i predaje Izjave o fiskalnoj odgovornosti Federalnom ministarstvu financija, odnosno kantonalnim ministarstvima financija (u daljnjem tekstu: Ministarstvo financija), odnosno službama za financije gradova i općina (u daljnjem tekstu: služba za financije), te način i rokovi izvještavanja nadležne proračunske inspekcije o uočenim slabostima i nepravilnostima po provedenim formalnim i suštinskim provjerama Izjava o fiskalnoj odgovornosti.

Članak 2.
(Primjena)

(1) Odredbe ovoga Pravilnika primjenjuju se na proračunske korisnike proračuna Federacije Bosne i Hercegovine, kantona, gradova i općina (u daljnjem tekstu: obveznici), utvrđene u Registru proračunskih korisnika uspostavljenom od strane ministarstva financija, odnosno službe za financije, prema propisanoj proračunskoj klasifikaciji.

(2) Odredbe ovoga Pravilnika primjenjuju se i na izvanproračunske fondove osnovane na teritoriju Federacije Bosne i Hercegovine prema posebnom zakonu.

II. IZJAVA O FISKALNOJ ODGOVORNOSTI

Članak 3.
(Oblik Izjave o fiskalnoj odgovornosti)

(1) Rukovoditelji obveznika iz članka 2. ovoga Pravilnika (u daljnjem tekstu: rukovoditelj) daju Izjavu o fiskalnoj odgovornosti (u daljnjem tekstu: Izjava) na pripadajućim obrascima koji se nalaze u prilogu ovoga Pravilnika i čine njegov sastavni dio.

(2) Rukovoditelj Izjavom potvrđuje:

a) zakonito i namjensko korištenje proračunskih sredstava

b) učinkovito, efektivno i ekonomično funkcioniranje sustava financijskog upravljanja i kontrole u okviru proračunom, odnosno financijskim planom utvrđenih sredstava.

(3) Izjava se daje na temelju Upitnika o fiskalnoj odgovornosti, koji su obveznici iz članka 2. ovoga Pravilnika dužni prethodno popuniti, na temelju raspoloživih informacija, izvješća unutarnje i vanjske revizije i vlastite procjene.

(4) Izjava se daje na obrascima 1.A ili 1.B koji se nalaze u Prilogu 1. ovoga Pravilnika i čine njegov sastavni dio.

(5) Ukoliko su u Upitniku o fiskalnoj odgovornosti iz stavka (3) ovoga članka dani potvrdni odgovori ili nije primjenjivo odgovori na sva pitanja u vezi s obavezom propisivanja i provođenjem potrebnih procedura odnosno kontrola, Izjava se daje na Obrascu 1.A iz Priloga 1. ovoga Pravilnika.

(6) Ukoliko je u Upitniku o fiskalnoj odgovornosti iz stavka (3) ovoga članka dan jedan negativni odgovor na pitanje u vezi s obavezom propisivanja i provođenja potrebnih procedura odnosno kontrola, Izjava se daje na Obrascu 1.B iz Priloga 1. ovoga Pravilnika.

(7) Izjava se može dati i u slučaju uočenih slabosti i nepravilnosti ako iste ne utječu na zakonito i namjensko korištenje proračunskih sredstava, te na učinkovito, efektivno i ekonomično funkcioniranje sustava financijskog upravljanja i kontrola u okviru proračunom, odnosno financijskim planom utvrđenih sredstava.

Članak 4.
(Izjava o fiskalnoj odgovornosti)

Izjava o fiskalnoj odgovornosti sadrži naziv obveznika, naznaku razdoblja i proračunske godine na koju se odnosi, ime, prezime i funkciju rukovoditelja, tekst Izjave, mjesto i datum njezina davanja, potpis rukovoditelja i mjesto pečata.

Članak 5.
(Izjave o fiskalnoj odgovornosti odgovornih osoba u osnovnim organizacijskim jedinicama obveznika)

(1) Rukovoditelj može od odgovornih osoba u osnovnim organizacijskim jedinicama obveznika tražiti davanje Izjave iz njihovog djelokruga, uz koju se prilaže popunjeni Upitnik o fiskalnoj odgovornosti, Plan otklanjanja slabosti i nepravilnosti (ako se uoče slabosti i nepravilnosti) i Izvješće o otklonjenim slabostima i nepravilnostima utvrđenima prethodne proračunske godine.

(2) Rukovoditelj može imenovati jednog ili više koordinatora za popunjavanje Upitnika o fiskalnoj odgovornosti, sastavljanje Plana otklanjanja slabosti i nepravilnosti i Izvješća o otklonjenim slabostima i nepravilnostima utvrđenima prethodne proračunske godine.

(3) Koordinator iz stavka (2) ovoga članka popunjava i Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava, ali samo za obveznike koji nemaju uspostavljenu jedinicu unutarnje revizije, a bili su predmet unutarnje revizije u godini za koju se daje Izjava.

(4) Koordinator iz stavka (2) ovoga članka odgovara na pitanja iz Upitnika o fiskalnoj odgovornosti na razini obveznika i pritom koristi dostavljene popunjene upitnike i drugu dokumentaciju iz stavka (1) ovoga članka ako je rukovoditelj tražio davanje Izjave od odgovornih osoba u osnovnim organizacijskim jedinicama obveznika.

Članak 6.
(Pripadajući obrasci uz Izjavu o fiskalnoj odgovornosti)

(1) Sastavni dio ovoga Pravilnika čine obrasci koji se nalaze u Prilozima od 1. do 5. i to kako slijedi:

a) Izjava o fiskalnoj odgovornosti, koja se daje onda ako nisu uočene slabosti i nepravilnosti (Prilog 1. - Obrazac 1.A);

b) Izjava o fiskalnoj odgovornosti, koja se daje onda ako su uočene slabosti i nepravilnosti (Prilog 1. - Obrazac 1.B);

c) Upitnik o fiskalnoj odgovornosti (Prilog 2.);

d) Plan otklanjanja slabosti i nepravilnosti (Prilog 3.);

e) Izvješće o otklonjenim slabostima i nepravilnostima utvrđenima prethodne proračunske godine (Prilog 4.)

f) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava (Prilog 5.).

(2) Uz Izjavu se prilažu: popunjeni Upitnik o fiskalnoj odgovornosti, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne proračunske godine i Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava.

(3) Fotokopija dokumentacije, odnosno dokazi za provjeru podataka, izjave odgovornih osoba osnovnih organizacijskih jedinica obveznika i svi drugi dokumenti na temelju kojih se daje Izjava, dokumentiraju se u Predmetu o fiskalnoj odgovornosti za određeno razdoblje i određenu godinu (u daljnjem tekstu: Predmet).

(4) Predmet se može formirati i na način da se fotokopija dokumentacije čuva na eksternom mediju (USB memorija, eksterni tvrdi disk i td.). Kako fotokopija dokumentacije na eksternom mediju nema pravnu snagu originala niti ovjerene kopije (osim ako nije digitalno potpisana kvalificiranim elektroničkim potpisom ili prošla zvaničan postupak digitalizacije (skeniranja) u pisarnici u skladu s propisima), ministarstvo financija, odnosno služba za financije zadržava pravo da u slučaju bilo kakvih nejasnoća zatraži uvid u original dokumentaciju.

(5) Predmet iz stavka (3) ovoga članka ne dostavlja se uz Izjavu, već se čuva kod obveznika.

Članak 7.
(Upitnik o fiskalnoj odgovornosti)

(1) Upitnik o fiskalnoj odgovornosti sadrži naziv obveznika, naznaku razdoblja i proračunske godine na koju se odnosi, a obuhvaća pitanja iz područja planiranja i izvršavanja proračuna, računovodstva, izvještavanja i javne nabave na temelju propisanog zakonodavnog okvira. 

(2) Na temelju pitanja iz Upitnika o fiskalnoj odgovornosti provodi se samoprocjena rada sustava po područjima iz stavka (1) ovoga članka, koja ima za cilj potvrđivanje da se sredstva koriste zakonito i namjenski, te da sustav financijskog upravljanja i kontrole funkcionira učinkovito, efektivno i ekonomično.

(3) Upitnik o fiskalnoj odgovornosti se sastavlja na pripadajućem obrascu iz Priloga 2. ovoga Pravilnika.

Članak 8.
(Odgovaranje na pitanja iz Upitnika o fiskalnoj odgovornosti)

(1) Na sva pitanja iz Upitnika o fiskalnoj odgovornosti mora se odgovoriti potvrdno (DA) ili negativno (NE).

(2) Iznimno od stavka (1) ovoga članka, ako pitanje nije primjenjivo i/ili se ne odnosi na obveznika, na pitanje se odgovara nije primjenjivo (N/P).

(3) Potvrdan odgovor daje se onda ako su propisane i provedene potrebne procedure, odnosno kontrole, te ako postoje potrebni pisani dokumenti ili interni akti.

(4) Negativan odgovor daje se onda ako se potrebne procedure, odnosno kontrole ne provode ni u jednoj poslovnoj aktivnosti na koje se pitanje odnosi, odnosno ako ne postoje potrebni pisani dokumenti ili interni akti, s tim da je u Planu otklanjanja slabosti i nepravilnosti potrebno evidentirati slabost i nepravilnost.

(5) Na pitanja iz Upitnika o fiskalnoj odgovornosti na koja je odgovoreno negativno ili nije primjenjivo, obavezno je ponuditi obrazloženje u stupcu „Obrazloženje“.

(6) Stupac „Dokaz“ iz Upitnika o fiskalnoj odgovornosti se ne popunjava, već su u njemu dane upute koja je vrsta dokaza podloga za davanje odgovora na pitanje (ako se u različitim pitanjima traži isti dokaz, potrebno ga je priložiti samo jednom).
Članak 9.
(Plan otklanjanja slabosti i nepravilnosti)

(1) Plan otklanjanja slabosti i nepravilnosti sadrži naziv obveznika, naznaku razdoblja i proračunske godine na koju se odnosi, opis slabosti i nepravilnosti uočenih tijekom postupka popunjavanja Upitnika o fiskalnoj odgovornosti, plan s popisom aktivnosti koje je potrebno poduzeti za rješavanje slabosti i nepravilnosti, očekivani datum otklanjanja slabosti i nepravilnosti, te podatke o odgovornim osobama za otklanjanje slabosti i nepravilnosti.

(2) Plan otklanjanja slabosti i nepravilnosti sastavlja se na obrascu iz Priloga 3. ovoga Pravilnika.

(3) Za svako područje iz Upitnika o fiskalnoj odgovornosti u kojem su uočene slabosti i nepravilnosti, odnosno dani negativni odgovori, popunjava se obrazac iz Priloga 3. ovoga Pravilnika.

(4) Plan otklanjanja slabosti i nepravilnosti ne popunjava se na temelju nalaza unutarnje i vanjske revizije.

Članak 10.
(Izvješće o otklonjenim slabostima i nepravilnostima utvrđenima prethodne proračunske godine)

(1) Izvješće o otklonjenim slabostima i nepravilnostima utvrđenima prethodne proračunske godine sadrži naziv obveznika, naznaku razdoblja i vezu s Planom otklanjanja slabosti i nepravilnosti iz prethodne proračunske godine, opis slabosti i nepravilnosti iz Plana otklanjanja slabosti i nepravilnosti iz prethodne proračunske godine, navodi se jesu li aktivnosti iz Plana otklanjanja slabosti i nepravilnosti za prethodnu proračunsku godinu realizirane, daje se obrazloženje nerealiziranih ili djelomično realiziranih aktivnosti i utvrđuje se novi očekivani datum otklanjanja slabosti i nepravilnosti.

(2) Izvješće o otklonjenim slabostima i nepravilnostima utvrđenima prethodne proračunske godine sastavlja se na obrascu iz Priloga 4. ovoga Pravilnika.

(3) Za svako područje iz Upitnika o fiskalnoj odgovornosti u kojem su uočene slabosti i nepravilnosti i za koje je popunjen posebni obrazac Plana otklanjanja slabosti i nepravilnosti za prethodnu godinu iz Priloga 3. ovoga Pravilnika, popunjava se obrazac iz Priloga 4. ovoga Pravilnika.

Članak 11.
(Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava)

(1) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava sadrži naziv obveznika, naznaku razdoblja i proračunske godine na koju se odnosi, navodi se mišljenje o funkcioniranju sustava, podaci o obavljenim unutarnjim revizijama i podaci o preporukama unutarnje revizije iz ranijih razdoblja koje su provedene u godini za koju se daje Izjava.

(2) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava temelji se na dokazima prikupljenima prilikom obavljanja unutarnjih revizija i praćenju provedbe danih preporuka, uključujući i preporuke unutarnje revizije iz ranijeg razdoblja koje su provedene u godini za koju se daje Izjava.

(3) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava sastavlja se na obrascu iz Priloga 5. ovoga Pravilnika.

[bookmark: _Hlk151551257](4) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava prilažu obveznici koji sukladno posebnom propisu imaju obvezu uspostave funkcije unutarnje revizije.

[bookmark: _Hlk151551392](5) Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava popunjava i potpisuje rukovoditelj jedinice unutarnje revizije samo za svoju organizaciju.

(6) Kod obveznika koji nemaju uspostavljenu jedinicu unutarnje revizije, Mišljenje unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava, popunjava koordinator iz članka 5. stavak (3) ovoga Pravilnika, a potpisuje ga rukovoditelj jedinice unutarnje revizije koja je bila nadležna za unutarnju reviziju tog obveznika.

Članak 12.
(Postupak i rokovi sastavljanja i predaje Izjave o fiskalnoj odgovornosti)

(1) Rukovoditelji obveznika, korisnika proračuna Federacije Bosne i Hercegovine, sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu Federalnom ministarstvu financija Izjavu s propisanim prilozima.

(2) Rukovoditelji obveznika, korisnika proračuna kantona, sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu nadležnom kantonalnom ministarstvu financija Izjavu s propisanim prilozima.

(3) Rukovoditelji obveznika, općinskih i gradskih organa uprave (gradonačelnici i načelnici), sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu kantonalnom ministarstvu financija na čijem se teritoriju nalaze Izjavu s propisanim prilozima.

[bookmark: _Hlk241835646](4) Rukovoditelji obveznika, korisnika proračuna gradova, sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu službi za financije gradova Izjavu s propisanim prilozima.

(5) Rukovoditelji obveznika, korisnika proračuna općina ,sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu službi za financije općina Izjavu s propisanim prilozima.

(6) Rukovoditelji obveznika, izvanproračunskih fondova osnovanih na teritoriju Federacije Bosne i Hercegovine, sukladno članku 6. stavak (2) ovoga Pravilnika, dostavljaju do 15. ožujka tekuće godine za prethodnu godinu nadležnom federalnom, odnosno kantonalnom ministarstvu financija Izjavu s propisanim prilozima.

(7) Iznimno od st. (1) do (6) ovoga članka, prilikom postupka primopredaje rukovoditelji sastavljaju Izjavu za razdoblje od 1. siječnja tekuće godine do datuma prestanka obnašanja dužnosti, koja se zajedno s propisanim prilozima iz članka 6. stavak (2) ovoga Pravilnika, predaje rukovoditelju koji preuzima dužnost i ulaže u Predmet iz članka 6. stavak (3) ovoga Pravilnika. Rukovoditelj koji preuzima dužnost sastavlja Izjavu s propisanim prilozima za razdoblje od datuma preuzimanja obnašanja dužnosti do 31. prosinca godine za koju se Izjava daje. Rukovoditelj koji preuzima dužnost dostavlja do 15. ožujka tekuće godine za prethodnu godinu na način propisan st. (1) do (6) ovoga članka obje Izjave i sve propisane priloge.

(8) U slučaju da je smrt rukovoditelja obveznika ili druga nepredviđena okolnost spriječila sastavljanje Izjave s propisanim prilozima za razdoblje obnašanja dužnosti, rukovoditelj koji preuzima dužnost sastavlja Izjavu s propisanim prilozima za razdoblje od datuma preuzimanja obnašanja dužnosti do 31. prosinca godine za koju se Izjava daje i istu zajedno s propisanim prilozima i odgovarajućim obrazloženjem o razlozima nesastavljanja Izjave prethodnika, dostavlja do 15. ožujka tekuće godine za prethodnu godinu na način propisan st. (1) do (6) ovoga članka.

(9) Rukovoditelji osnovnih organizacijskih jedinica obveznika iz članka 5. stavak (1) ovoga Pravilnika, prilikom odlaska s mjesta rukovoditelja osnovne organizacijske jedinice kod postupka primopredaje, ako to rukovoditelj obveznika od njih zatraži, sastavljaju Izjavu za razdoblje od 1. siječnja tekuće godine do datuma odlaska s mjesta rukovoditelja, koja se zajedno s propisanim prilozima iz članka 6. stavak (2) ovoga Pravilnika predaje rukovoditelju i ulaže u Predmet iz članka 6. stavak (3) ovoga Pravilnika.

Članak 13.
(Formalna i suštinska provjera Izjave o fiskalnoj odgovornosti)

(1) Nadležna ministarstva financija, odnosno službe za financije, za svakog obveznika provode formalnu provjeru Izjave i propisanih priloga koje obveznici dostavljaju sukladno članku 12. ovoga Pravilnika.

(2) Prilikom formalne provjere Izjava provjerava se:

· da li su Izjave dostavljene u propisanom roku;
· da li su uz Izjavu dostavljeni i propisani prilozi iz članka 6. stavak (2) ovoga Pravilnika;
· da li su Izjava i propisani prilozi pravilno popunjeni;
· usklađenost Mišljenja unutarnjih revizora o sustavu financijskog upravljanja i kontrole za područja koja su bila revidirana u godini za koju se daje Izjava s podacima iz dostavljenih godišnjih izvješća unutarnje revizije za tu godinu.

(3) Po provedenoj formalnoj provjeri Izjave i propisanih priloga, nadležna ministarstva financija, odnosno službe za financije za pojedine obveznike, provode suštinsku provjeru Izjave i propisanih priloga koje obveznici dostavljaju sukladno članku 12. ovoga Pravilnika.

(4) Suštinska provjera se provodi:

· provjerom na odabranom uzorku pitanja iz Upitnika o fiskalnoj odgovornosti, a sukladno danim potvrdnim odgovorima u istom;
· pregledom dokumentacije prema dokazima iz Predmeta;
· provjerom Izvješća o otklonjenim slabostima i nepravilnostima utvrđenima prethodne proračunske godine, odnosno dokaza o realiziranim aktivnostima za otklanjanje slabosti i nepravilnosti iz istoga.

(5) Nadležna ministarstva financija, odnosno službe za financije mogu pregled dokumentacije prema dokazima iz Predmeta sprovesti na način:

· da od odabranog obveznika zatraže elektroničkim putem dostavu dokumentacije najkasnije u roku od 30 dana računajući od dana zaprimanja obavijesti o provjeri vjerodostojnosti odgovora danih u obrascima Izjave ili
· da u slučaju potrebe, kontrolom na licu mjesta kod odabranog obveznika izvrše pregled dokumentacije. 
 
Članak 14.
(Način i rokovi izvještavanja o uočenim slabostima i nepravilnostima)

O uočenim slabostima i nepravilnostima po provedenim provjerama iz članka 13. ovoga Pravilnika, nadležna ministarstva financija, odnosno  službe za financije, dužna su najkasnije u roku od 15 dana od dana zadnje provjere, izvijestiti nadležnu proračunsku inspekciju.

Članak 15.
(Čuvanje dokumentacije)

(1) Obveznici iz članka 2. ovoga Pravilnika, dužni su Predmet iz članka 6. stavak (3) ovoga Pravilnika čuvati najmanje deset godina od završetka godine za koju se Izjava daje.

(2) Nadležna ministarstva financija, odnosno službe za financije kojima se dostavljaju izjave i propisani prilozi iz članka 6. stavak (2) ovoga Pravilnika, obavezni su ih čuvati najmanje deset godina od završetka godine za koju se Izjava daje.

III. PRIJELAZNE I ZAVRŠNE ODREDBE

Članak 16.
(Primjena Plana otklanjanja nepravilnosti za 2025. proračunsku godinu)

Prilikom sastavljanja Izjave s propisanim prilozima za 2026. godinu i predaje iste u 2027. godini, sukladno roku utvrđenim člankom 12. ovoga Pravilnika, prilikom popunjavanja Izvješća o otklonjenim slabostima i nepravilnostima utvrđenima prethodne proračunske godine, koji se sastavlja na obrascu iz Priloga 4. ovoga Pravilnika, koristit će se podaci evidentirani u Planu otklanjanja nepravilnosti za 2025. proračunsku godinu. 

Članak 17.
(Interna procedura)

Nadležna ministarstva financija, odnosno službe za financije mogu donijeti Internu proceduru, kojom će podrobnije urediti postupak formalne i suštinske provjere Izjave i propisanih priloga, kao i izvještavanja.

Članak 18.
(Prestanak važenja)

Stupanjem na snagu ovoga Pravilnika, prestaje važiti Pravilnik o obliku, sadržaju, načinu popunjavanja i predaji Izjave o fiskalnoj odgovornosti („Službene novine Federacije BiH“, broj: 34/14).

Članak 19.
(Stupanje na snagu)

Ovaj Pravilnik stupa na snagu narednog dana od dana objave u „Službenim novinama Federacije BiH“.


Broj: 06-11-3-6-____/26
__. ______ 2026.
              Sarajevo										
                                                                                                            M I N I S T A R
 
                                                                                               Toni Kraljević







Prilog 1. - Obrazac 1.A
Obveznik ______________________________
Razdoblje ______________________________
Proračunska godina ______________________________
	

IZJAVA O FISKALNOJ ODGOVORNOSTI


Ja, ____________________ (ime, prezime i funkcija), rukovoditelj _____________________________ 
(naziv proračunskog korisnika/izvanproračunskog fonda)

na temelju popunjenog Upitnika o fiskalnoj odgovornosti iz područja planiranja i izvršavanja proračuna, računovodstva, izvještavanja, javne nabave, raspoloživih informacija, izvješća unutarnje i vanjske revizije, te vlastite procjene, potvrđujem:

· zakonito i namjensko korištenje proračunskih sredstava,
· učinkovito, efektivno i ekonomično funkcioniranje sustava financijskog upravljanja i kontrole u okviru proračunom utvrđenih sredstava.





____________________________________
(mjesto i datum davanja izjave)
	
                                                                                           M.P.                        Potpis rukovoditelja

 	______________________
                                                                                                                         (ime, prezime i funkcija)



Izjava na Obrascu 1.A se daje ukoliko su u Prilogu 2. dani potvrdni odgovori ili nije primjenjivo odgovori na sva pitanja u vezi s obvezom propisivanja i provođenjem potrebnih procedura odnosno kontrola
Prilog 1. - Obrazac 1.B
Obveznik ______________________________
Razdoblje ______________________________
Proračunska godina ______________________________

IZJAVA O FISKALNOJ ODGOVORNOSTI

Ja, ________________________ (ime, prezime i funkcija), rukovoditelj ______________________________ (naziv proračunskog korisnika/izvanproračunskog fonda)

izjavljujem da sam na temelju popunjenog Upitnika o fiskalnoj odgovornosti iz područja planiranja i izvršavanja proračuna, računovodstva, izvještavanja, javne nabave, raspoloživih informacija, izvješća unutarnje i vanjske revizije, te vlastite procjene, uočio slabosti i nepravilnosti u područjima:

-
-
 (navesti područja i pitanja iz Upitnika o fiskalnoj odgovornosti na koja je odgovoreno negativno), a koje će biti otklonjene na temelju Plana otklanjanja slabosti i nepravilnosti.

Izjavljujem da navedene slabosti i nepravilnosti ne utječu na zakonito i namjensko korištenje proračunskih sredstava, te na učinkovito, efektivno i ekonomično funkcioniranje sustava financijskog upravljanja i kontrole u okviru proračunom utvrđenih sredstava.

Sukladno navedenom, potvrđujem:

· zakonito i namjensko korištenje proračunskih sredstava,
· učinkovito, efektivno i ekonomično funkcioniranje sustava financijskog upravljanja i kontrole u okviru proračunom utvrđenih sredstava.
____________________________________
(mjesto i datum davanja izjave)
	
                                                                                           M.P.                        Potpis rukovoditelja

 	______________________
                                                                                                                         (ime, prezime i funkcija)

Izjava na Obrascu 1.B se daje ukoliko je u Prilogu 2. dan jedan negativni odgovor na pitanje u vezi s obvezom propisivanja i provođenja potrebnih procedura odnosno kontrola
Prilog 2.
Obveznik ______________________________
Razdoblje ______________________________
Proračunska godina ______________________________


UPITNIK O FISKALNOJ ODGOVORNOSTI 


	Rb.
	Pitanje
	Odgovor
	Obrazloženje (za odgovore NE i N/P)
	Dokaz

	
	
	DA
	NE
	N/P
	
	

	I. PLANIRANJE PRORAČUNA

	1.
	Sačinjeni:
a) trogodišnji plan rada federalnog organa uprave/kantonalnog organa uprave, odnosno općinskog/gradskog organa uprave u formatu utvrđenom u Obrascu  broj 1[footnoteRef:1]; [1:  Uredba o trogodišnjem i godišnjem planiranju rada, monitoringu i izvještavanju u Federaciji Bosne i Hercegovine („Službene novine Federacije BiH“, br. 74/19 i 2/21)] 

b) godišnji plan rada federalnog organa uprave/kantonalnog organa uprave, odnosno općinskog/gradskog organa uprave u formatu utvrđenom u Obrascu broj 2[footnoteRef:2]; [2:  Ibid] 

c) godišnje izvješće o radu federalnog organa uprave/kantonalnog organa uprave, odnosno općinskog/gradskog organa uprave u formatu utvrđenom u Obrascu broj 3[footnoteRef:3]; [3:  Ibid
] 

	
	
	
	
	URL na kojoj je objavljen trogodišnji/godišnji plan rada i godišnje izvješće o radu ili uvid u fotokopiju dokumentacije                                ne prilaže se u Predmet o fiskalnoj odgovornosti


	2.
	Ministarstvo financija/služba za financije izradilo/a i dostavilo/a proračunskim korisnicima Proračunsku instrukciju broj 1 o načinu i elementima izrade Dokumenta okvirnog proračuna
	
	
	
	
	Uvid u dokumentaciju u posjedu Ministarstva financija/službe za financije (davanje odgovora u nadležnosti Ministarstva financija/službe za financije)          ne prilaže se u Predmet o fiskalnoj odgovornosti 

	3.
	Proračunski korisnik izradio prijedloge prioriteta za izradu Dokumenta okvirnog proračuna na temelju Proračunske instrukcije broj 1 i iste dostavio ministarstvu financija/službi za financije
	
	
	
	
	Fotokopija dopisa i prijedloga prioriteta                                 prilaže se u Predmet o fiskalnoj odgovornosti                                            

	4.
	Ministarstvo financija/služba za financije pripremilo/a Dokument okvirnog proračuna na temelju dostavljenih tablica prioriteta proračunskih korisnika, makroekonomskih projekcija i projekcija prihoda i primitaka, usvojenih strategije razvoja i smjernica ekonomske i fiskalne politike te dostavilo/a Vladi/Gradonačelniku/Načelniku; Dokument okvirnog proračuna objavljen na internetskoj stranici ministarstva financija/službe za financije
	
	
	
	
	Uvid u dokumentaciju u posjedu Ministarstva financija/službe za financije (davanje odgovora u nadležnosti Ministarstva financija/službe za financije) i URL na kojoj je objavljen Dokument okvirnog proračuna                            ne prilaže se u Predmet o fiskalnoj odgovornosti

	5.
	Ministarstvo financija/služba za financije izradilo/a i dostavilo/a proračunskim korisnicima Proračunsku instrukciju broj 2 - početna proračunska ograničenja i smjernice za izradu zahtjeva proračunskih korisnika
	
	
	
	
	Uvid u dokumentaciju u posjedu Ministarstva financija/službe za financije (davanje odgovora u nadležnosti Ministarstva financija/službe za financije)          ne prilaže se u Predmet o fiskalnoj odgovornosti

	6.
	Proračunski korisnik izradio financijski zahtjev na temelju Proračunske instrukcije broj 2, a u skladu s utvrđenom gornjom granicom iz Dokumenta okvirnog proračuna i isti dostavio ministarstvu financija/službi za financije
	
	
	
	
	Fotokopija dopisa i financijskog zahtjeva                                  prilaže se u Predmet o fiskalnoj odgovornosti                                            

	7.
	Ministarstvo financija/služba za financije dostavilo/a Vladi/Gradonačelniku/Načelniku Nacrt proračuna za narednu fiskalnu godinu; Proračun objavljen na internetskoj stranici ministarstva financija/službe za financije
	
	
	
	
	Fotokopija dopisa i URL na kojoj je objavljen Proračun (davanje odgovora u nadležnosti Ministarstva financija/službe za financije)                                      prilaže se u Predmet o fiskalnoj odgovornosti

	8.
	Kantonalno ministarstvo financija/služba za financije, prije dostavljanja nacrta, odnosno prijedloga proračuna vladi kantona/općinskom/gradskom vijeću, pribavilo mišljenje ministarstva financija/kantonalnog ministarstva financija, u vezi s planiranim prihodima i primicima 
	
	
	
	
	Fotokopije zahtjeva za mišljenje i mišljenje                                 prilaže se u Predmet o fiskalnoj odgovornosti                                            

	9.
	Izvanproračunski fond pripremio i dostavio prijedlog financijskog plana s odlukom o izvršavanju financijskog plana ministarstvu financija
	
	
	
	
	Fotokopija dopisa i prijedloga financijskog plana/odluke o izvršavanju financijskog plana      prilaže se u Predmet o fiskalnoj odgovornosti

	II. IZVRŠAVANJE PRORAČUNA

	10.
	Proračunski korisnik dostavio ministarstvu financija/službi za financije prijedlog godišnjeg, kvartalnog i mjesečnog operativnog plana sukladno instrukciji ministarstva financija/službe za financije
	
	
	
	
	Uvid u fotokopije dopisa i prijedloga godišnjeg, kvartalnog i mjesečnog operativnog plana                           ne prilaže se u Predmet o fiskalnoj odgovornosti

	11.
	Rashodi i izdaci proračunskog korisnika nisu prelazili iznose alociranih proračunskih sredstava odobrenih za svaki mjesec ili drugo vremensko razdoblje, koje je utvrdilo ministarstvo financija/služba za financije, osim uz suglasnost ministarstva financija/službe za financije
	
	
	
	
	Uvid u dokumentaciju u posjedu Ministarstva financija/službe za financije i fotokopija Izvješća o raspoloživim sredstvima         prilaže se u Predmet o fiskalnoj odgovornosti

	12.
	Preraspodjela sredstava vršena sukladno Zakonu o proračunima u FBiH i Zakonu o izvršavanju proračuna/Odluke o izvršavanju proračuna
	
	
	
	
	Uvid u dokumentaciju u posjedu Ministarstva financija/službe za financije (davanje odgovora u nadležnosti Ministarstva financija/službe za financije)          ne prilaže se u Predmet o fiskalnoj odgovornosti

	13.
	Za svaki rashod i izdatak iz proračuna osigurana vjerodostojna knjigovodstvena isprava[footnoteRef:4] kojom se dokazuje obveza za plaćanje, uz provjeru pravne osnove i visine obveze koja iz nje proizlazi [4:  Knjigovodstvena isprava je pisani dokaz ili memorirani elektronički zapis o nastalom poslovnom događaju, potpisana od osobe ovlaštene za sastavljanje i kontrolu knjigovodstvene isprave, a služi kao osnova za knjiženje u poslovnim knjigama] 

	
	
	
	
	Na 3 slučajno izabrana uzorka za plaćanje provjeriti knjigovodstvene isprave (fotokopija predračuna računa, fiskalnog računa, ugovora)                                 prilaže se u Predmet o fiskalnoj odgovornosti

	14.
	Potraživanja na temelju javnih prihoda[footnoteRef:5], uključujući vlastite i namjenske prihode, knjigovodstveno evidentirana, te poduzete sve zakonom propisane radnje u cilju naplate potraživanja po osnovi ugovora ili bilo kojeg drugog potraživanja po osnovi javnih prihoda [5:  Javni prihodi su prihodi od poreza, pristojbi, naknada, doprinosa, kazni i ostalih javnih prihoda ustanovljenih zakonima i drugim propisima Bosne i Hercegovine, Federacije, kantona i jedinica lokalne samouprave] 

	

	
	

	
	2 slučajno izabrana uzorka knjigovodstvene isprave (fotokopija odluke/analitičke kartice iz Glavne knjige Riznice/opomene/tužbe)                                    prilaže se u Predmet o fiskalnoj odgovornosti

	15.
	[bookmark: _Hlk241847288]Proračunski korisnik prilikom dodjele proračunskih sredstava korisnicima osigurao poštivanje proračunskih načela učinkovitosti, ekonomičnosti, transparentnosti i participativnosti, uz poštivanje odredbi Smjernica o minimalnim standardima dodjele
proračunskih sredstava putem transfera i
subvencija u Federaciji Bosne i Hercegovine[footnoteRef:6]  [6:  Smjernice o minimalnim standardima dodjele proračunskih sredstava putem transfera i subvencija u Federaciji Bosne i Hercegovine („Službene novine FBiH“, broj: 37/24)
] 

	
	
	
	
	Slučajno izabrani uzorak fotokopije javnog natječaja/poziva objavljenog tijekom godine/pisane interne procedure za dodjelu proračunskih sredstava/liste korisnika dodijeljenih proračunskih sredstva/objave podataka o dodijeljenim proračunskim sredstvima                              prilaže se u Predmet o fiskalnoj odgovornosti

	16.
	Proračunski korisnik osigurao namjenski utrošak doznačenih proračunskih sredstava putem transfera korisnicima, odnosno za svaki nezakoniti i/ili nenamjenski utrošak doznačenih proračunskih sredstava proračunski korisnik je poduzeo sve zakonom propisane radnje radi njihovog povrata na Jedinstveni račun riznice
	
	
	
	
	Na slučajno izabranom uzorku (veza pitanje 15.) doznačenih transfera provjeriti namjenski utrošak doznačenih proračunskih sredstava i učinke (fotokopije izvješća korisnika o namjenskom utrošku proračunskih sredstava i/ili rješenja o povratu)                               prilaže se u Predmet o fiskalnoj odgovornosti  

	III. RAČUNOVODSTVO

	17.
	Rashodi i izdaci su evidentirani u glavnoj knjizi na temelju nastanka poslovnog događaja (obveze) i u izvještajnom razdoblju na koje se odnose neovisno od plaćanja/ Prihodi i primici su evidentirani prema računovodstvenom načelu modificiranog nastanka događaja u danom računovodstvenom razdoblju kada su mjerljivi i raspoloživi 
	

	

	
	
	Na 2 slučajno izabrana uzorka dokumenata (fotokopija ugovora/ predračuna/računa/fiskalnog računa) provjeriti kako su evidentirani poslovni događaji (dokazati načela točnosti, istinitosti, pouzdanosti, sveobuhvatnosti, pravodobnosti i pojedinačnom iskazivanju poslovnih događaja)                               prilaže se u Predmet o fiskalnoj odgovornosti

	18.
	Knjigovodstvena isprava prije knjiženja prekontrolirana sa stanovišta formalne, suštinske i računske ispravnosti i odobrena od strane ovlaštenih osoba
	
	
	
	
	Na 2 slučajno izabrana uzorka provjeriti je li provedena kontrola knjigovodstvenih isprava (formalna, suštinska i računska ispravnost) i je li odobrena od strane ovlaštenih osoba                                      prilaže se u Predmet o fiskalnoj odgovornosti 

	19.
	Narudžbenica valjano ispunjena na način da se vidi tko je nabavu odobrio, koja vrsta roba/usluga/radova se nabavlja 
	

	

	
	
	Na 2 slučajno izabrana uzorka provjeriti sadržaj narudžbenice               prilaže se u Predmet o fiskalnoj odgovornosti

	20.
	U ugovorima s dobavljačima/pružateljima usluga/izvršiteljima radova detaljno utvrđena vrsta robe/usluga/radova koji se nabavljaju
	
	
	
	
	Na 3 slučajno izabrana uzorka provjeriti sadržaj ugovora (dokazati formalnu, računsku i sadržajnu ispravnost knjigovodstvene isprave). Uzorke birati za najveće dobavljače/pružatelje usluga/izvršitelje radova (dobavljač/ pružatelj usluge/izvršitelj radova s ostvarenim najvećim prometom, s najviše ugovorenih nabavi, s najvećim iznosom ugovorene nabave)                                  prilaže se u Predmet o fiskalnoj odgovornosti

	21.
	Izvješće o obavljenoj usluzi, odnosno druga vrsta odobrenja ili dokumentacije kojom se potvrđuje izvršenje usluge, privremena, odnosno konačna obračunska situacija odobrena od nadležne osobe, odnosno tijela koje nadzire i odobrava radove
	
	
	
	
	2 slučajno izabrana uzorka (fotokopija izvješća i/ili druga vrsta odobrenja ili dokumentacije/ fotokopija odobrene privremene, odnosno konačne situacije)           prilaže se u Predmet o fiskalnoj odgovornosti

	22.
	Sve transakcije po osnovi vlastitih prihoda[footnoteRef:7] evidentirane u  pomoćnim knjigama i Glavnoj knjizi riznice [7:  Vlastiti prihodi su prihodi ostvareni obavljanjem gospodarske djelatnosti koja ne obuhvaća obavljanje osnovne djelatnosti propisane zakonima i drugim propisima o osnivanju i utvrđivanju djelokruga rada proračunskih korisnika] 

	
	
	
	
	Uvid u raspoložive evidencije i fotokopija dijela evidencije/izvješća                                      prilaže se u Predmet o fiskalnoj odgovornosti

	23.
	Izvršen godišnji popis čime je utvrđeno stvarno stanje i izvršeno usklađivanje knjigovodstvenog stanja sa stvarnim stanjem, te provedena potrebna knjigovodstvena evidentiranja za utvrđene razlike 
	
	
	
	
	Fotokopije Odluke o redovnom godišnjem popisu, Izvješća o godišnjem popisu                                     i Odluke o usvajanju Izvješća o godišnjem popisu                                     prilaže se u Predmet o fiskalnoj odgovornosti

	24.
	Knjigovodstvene isprave čuvaju se u izvornom materijalnom obliku, u obliku elektronskog zapisa ili na mikrofilmu i u zakonom propisanim rokovima; Za poslovne knjige koje se vode na računalu usporedo s memoriranjem podataka, izvršeno memoriranje i aplikativnog softvera
	
	
	
	
	Uvid u 2 slučajno izabrana uzorka, provjeriti da li su arhivirani u skladu sa zakonom propisanim rokovima                               ne prilaže se u Predmet o fiskalnoj odgovornosti

	IV. IZVJEŠTAVANJE

	25.
	Kantonalno ministarstvo financija dostavilo proračun kantona, proračun gradova i općina Federalnom ministarstvu financija u propisanim rokovima
	
	
	
	
	Fotokopija dopisa                   prilaže se u Predmet o fiskalnoj odgovornosti

	26.
	Kod predaje financijskih izvještaja poštivali su se rokovi i način predaje utvrđen podzakonskim propisom[footnoteRef:8]  [8:  Pravilnik o financijskom izvještavanju i godišnjem obračunu proračuna u Federaciji Bosne i Hercegovine („Službene novine Federacije BiH“, br. 69/14, 14/15, 4/16, 19/18, 3/21, 97/23 i 25/26)] 

	
	
	
	
	Fotokopija dopisa i referentnih stranica izvještaja                   prilaže se u Predmet o fiskalnoj odgovornosti

	27.
	Ministarstvo financija/služba za financije dostavilo/a Vladi/općinskom/gradskom vijeću periodične konsolidirane financijske izvještaje i izvještaj o izvršavanju proračuna za prethodnu godinu u propisanom roku 
	

	
	
	
	Uvid u dokumentaciju u posjedu Ministarstva financija/službe za financije (davanje odgovora u nadležnosti Ministarstva financija/službe za financije) i fotokopija dopisa/izvještaja     prilaže se u Predmet o fiskalnoj odgovornosti

	28.
	Proračunski korisnik dostavio izvješće o utrošku sredstava tekuće pričuve/obrazloženje za eventualno neutrošena sredstva tekuće pričuve sukladno propisima
	
	
	
	
	Uvid u dokumentaciju u posjedu Ministarstva financija i fotokopija izvješća/obrazloženja             prilaže se u Predmet o fiskalnoj odgovornosti

	V. JAVNA NABAVA

	29.
	Plan nabava objavljen na portalu javnih nabava, i to najkasnije u roku od 30 dana od dana usvajanja proračuna kojim se odobravaju sredstva za nabave, u obliku i na način kako je određeno u sustavu "e-Nabave"
	
	
	
	
	Uvid u portal javnih nabava https://www.ejn.gov.ba/                     ne prilaže se u Predmet o fiskalnoj odgovornosti

	30.
	Internim aktom u formi odluke ili rješenja imenovana komisija za nabave u postupcima provedbe otvorenog postupka, ograničenog postupka, pregovaračkog postupka s objavom obavijesti i bez objave obavijesti, natječaja za izradu idejnog rješenja, natjecateljskog dijaloga i konkurentskog zahtjeva za dostavu ponuda
	
	
	
	
	Fotokopija odluke ili rješenja  prilaže se u Predmet o fiskalnoj odgovornosti 

	31.
	Tenderska dokumentacija pripremljena u skladu sa zakonskim i podzakonskim propisima/modelima standardne tenderske dokumentacije propisane od strane Agencije za javne nabave Bosne i Hercegovine i objavljena na portalu javnih nabava 
	
	
	
	
	Slučajno izabrani uzorak tenderske dokumentacije (po jedan uzorak za svaki provedeni postupak) i uvid u portal javnih nabava https://www.ejn.gov.ba/          prilaže se u Predmet o fiskalnoj odgovornosti

	32.
	Postupak izravnog sporazuma provođen kada je procijenjena vrijednost istovrsnih roba, usluga ili radova na godišnjoj razini jednaka ili manja od 6.000,00 KM pri čemu ni ukupna procijenjena vrijednost istovrsnih nabava na godišnjoj razini nije veća od 10.000,00 KM
	
	
	
	
	2 slučajno izabrana uzorka (fotokopija zaključenog ugovora i/ili odobrenog računa)                         prilaže se u Predmet o fiskalnoj odgovornosti

	33. 
	Je li odbačen zahtjev za sudjelovanje ili ponuda kad se uz ponudu zahtijevalo jamstvo za ozbiljnost ponude, a ono nije dostavljeno

	
	
	
	
	Slučajno izabrani uzorak tenderske dokumentacije i ponude i/ili obavijesti o odbacivanju zahtjeva za sudjelovanje ili ponudu           prilaže se u Predmet o fiskalnoj odgovornosti 

	34.
	Osigurano javno otvaranje ponuda, na dan i sat koji su navedeni u tenderskoj dokumentaciji/ U sustav e-Nabave unesene sve prihvatljive ponude/Zakazivanje, početak i završetak e-aukcije  
	
	
	
	
	2 slučajno izabrana uzorka (fotokopije Zapisnika o zaprimanju ponuda/otvaranju ponuda/ utvrđivanju prihvatljivosti ponuda/ocjeni ponuda/Izvješće o tijeku i završetku e-aukcije)
prilaže se u Predmet o fiskalnoj odgovornosti

	35.
	Jesu li poduzete mjere i/ili izvršena naplata kazni/penala ukoliko su u zaključenim ugovorima ugovoreni instrumenti za osiguranje urednog ispunjenja ugovornih obveza/odredbe o ugovornoj kazni/penali
	
	
	
	
	2 slučajno izabrana uzorka (fotokopije ugovora)                prilaže se u Predmet o fiskalnoj odgovornosti

	36.
	Ugovori o nabavama zaključeni u skladu s uvjetima određenim u dokumentaciji o nabavi
	
	
	
	
	2 slučajno izabrana uzorka (fotokopije ugovora)                prilaže se u Predmet o fiskalnoj odgovornosti

	37.
	Poništen ugovor i/ili aktivirani instrumenti osiguranja zbog neispunjavanja ugovornih obveza/kašnjenja u ispunjavanju ugovornih obveza
	
	
	
	
	Slučajno izabrani uzorak (fotokopija dopisa i/ili opomena i/ili Odluka o poništenju ugovora i/ili aktiviranje instrumenata osiguranja)                            prilaže se u Predmet o fiskalnoj odgovornosti

	38.
	Agenciji za javne nabave Bosne i Hercegovine dostavljena izvješća, u formi, na način i u rokovima koje utvrđuje ista 
	
	
	
	
	Fotokopija Izvješća ili uvid u portal javnih nabava https://www.ejn.gov.ba/               prilaže se u Predmet o fiskalnoj odgovornosti        




Sva pitanja u Upitniku moraju biti odgovorena upisivanjem oznake „X“ u odgovarajući stupac (DA/NE/N/P)
 Za dane odgovore NE i N/P obvezno ponuditi obrazloženje
 Stupac Dokaz se ne popunjava, već su u njemu dane upute koja je vrsta dokaza podloga za davanje odgovora na pitanje (ako se u različitim pitanjima traži isti dokaz, potrebno ga je priložiti samo jednom) i da li se dokazi prilažu/ne prilažu u Predmet o fiskalnoj odgovornosti 
 Za svaki negativan odgovor, potrebno evidentirati slabost i nepravilnost u Planu otklanjanja slabosti i nepravilnosti
 Pod slučajno izabranim uzorkom podrazumijeva se da izbor vrši sam obveznik koji formira Predmet o fiskalnoj odgovornosti


Prilog 3.
Obveznik ______________________________
Razdoblje ______________________________
Proračunska godina ______________________________
                                             

PLAN OTKLANJANJA SLABOSTI I NEPRAVILNOSTI 


	Naziv područja

	1. [bookmark: _Hlk239849448]Rb. pitanja iz Upitnika o fiskalnoj odgovornosti gdje je uočena slabost i nepravilnost: __

	1.1. Opis slabosti i nepravilnosti s analizom uzroka
(Opisati slabosti i nepravilnosti)



	1.2. Plan otklanjanja slabosti i nepravilnosti s popisom potrebnih aktivnosti i očekivanim datumom otklanjanja slabosti i nepravilnosti

	Aktivnost
1.2.1.

1.2.2.

1.2.3.

	Očekivani datum otklanjanja

__.__.____.

	Odgovorna osoba
(ime i prezime, funkcija, organizacijska jedinica)

	U slučaju više danih negativnih odgovora u Prilogu 2., ispod ovoga teksta dodati pripadajuće retke 



Prilog 3. se popunjava za svako područje iz Priloga 2. u kojem su uočene slabosti i nepravilnosti, odnosno za svaki dani negativni odgovor u Prilogu 2.






Prilog 4.
Obveznik ______________________________
Razdoblje ______________________________
Veza: Plan otklanjanja slabosti i nepravilnosti, prethodna proračunska godina ____


IZVJEŠĆE O OTKLONJENIM SLABOSTIMA I NEPRAVILNOSTIMA
UTVRĐENIMA PRETHODNE PRORAČUNSKE GODINE 


	Naziv područja

	1. Rb. iz Plana otklanjanja slabosti i nepravilnosti, prethodne proračunske godine ____ : __

	1.1. Opis slabosti i nepravilnosti s analizom uzroka:
(Navesti opis iz Plana otklanjanja slabosti i nepravilnosti, prethodne proračunske godine ____)



	1.2. Realizacija Plana otklanjanja slabosti i nepravilnosti, prethodne proračunske godine ____

	Aktivnost
1.2.1.

1.2.2.

1.2.3.

	Očekivani datum otklanjanja

__.__.____.
	Realizacija (DA/NE)
	Obrazloženje za realizirane/djelomično realizirane aktivnosti
1.2.1.

1.2.2.

1.2.3.

	Novi očekivani datum otklanjanja

	Odgovorna osoba
(ime i prezime, funkcija, organizacijska jedinica)


	U slučaju potrebe, ispod ovoga teksta dodati pripadajuće retke



Prilog 4. se popunjava na temelju podataka iz Prilog 3. prethodne proračunske godine




Prilog 5.
Obveznik ______________________________
Razdoblje ______________________________
Proračunska godina ______________________________


MIŠLJENJE UNUTARNJIH REVIZORA
O SUSTAVU FINANCIJSKOG UPRAVLJANJA I KONTROLE ZA PODRUČJA KOJA SU BILA REVIDIRANA U GODINI ZA KOJU SE DAJE IZJAVA


	MIŠLJENJE O FUNKCIONIRANJU SUSTAVA FINANCIJSKOG UPRAVLJANJA I KONTROLE ZA REVIDIRANA PODRUČJA
(navesti zaključke iz mišljenja)

	1.
	Unutarnja revizija
(naziv revizije i datum konačnog izvješća)
	

	1.1.
	Stručno mišljenje
(sažetak stručnog revizorskog mišljenja)
	

	1.2.
	Pozitivni nalazi
(navesti ključne kontrole koje funkcioniraju)
	

	1.3.
	Utvrđene slabosti i nepravilnosti
(navesti ključne slabosti i nepravilnosti/nalaze)
	

	1.4.
	Preporuke za unaprjeđenje
(navesti ključne preporuke)
	

	1.5.
	Status provedbe preporuka
(navesti provedene preporuke/djelomično provedene preporuke/neprovedene preporuke i razloge neprovođenja/neprihvaćene preporuke i razloge neprihvaćanja
	

	U slučaju potrebe, ispod teksta dodati pripadajuće retke

	PODACI O PREPORUKAMA UNUTARNJE REVIZIJE IZ RANIJIH RAZDOBLJA PROVEDENE U U GODINI ZA KOJU SE DAJE IZJAVA

	2.
	Unutarnja revizija
(naziv revizije i datum konačnog izvješća)
	

	2.1.
	Provedene preporuke u proračunskoj godini
(navesti provedene preporuke)
	

	U slučaju potrebe, ispod teksta dodati pripadajuće retke

	Mjesto i datum: ___________________________
_________________________________________________________
potpis rukovoditelja jedinice za unutarnju reviziju/unutarnjeg revizora
(ime i prezime)



Prilog 5. popunjavaju svi obveznici:

· obveznici koji sukladno Pravilniku o kriterijima za uspostavu jedinica za unutarnju reviziju u javnom sektoru u Federaciji Bosne i Hercegovine („Službene novine Federacije BiH“, broj: 49/20) imaju obvezu uspostave funkcije unutarnje revizije
· obveznici koji nemaju uspostavljenu jedinicu unutarnje revizije (popunjava je sam obveznik, a potpisuje rukovoditelj jedinice unutarnje revizije koja je bila nadležna za unutarnju reviziju tog obveznika)


